Snorkel - Forum Topic
Total Replies: 254 166
Total Views: 83 292 274
Forums / 2. FAQ & General Chat / Snorkel
topics: 11 632
replies: 139 992
views: 39 364 856
17 Nov 2020 @ 13:24:35 pm
Snorkel oftewel "raised air intake" - Ek neem aan dat die onderwerp is al sekker baie bespreek.
Ek gaan die Desember Kgalagadi toe en dit beteken ek gaan vir 3 weke net grondpad ry met baie sand en stof. Die lug inlaat van al die bakkies sit onder n modderskerm. Dit is net waar daardie voorwiel daardie stof en sand laat opwarrel onder die modderskerm. Beteken dit dan dat daar meer stof en sand in die lugfilter kan ingaan??
Elke keer as ek Kgalagadi of Richtersveld of buurlande toe gaan kom die gedagte by my op (is dit nie dalk beter en moes ek nie dalk n snorkel opgesit het nie?) veral as ek na al die stoef agter die bakkie kyk terwyl ek ry.
My vraag is nie of ek moet of nie een op my bakkie moet sit nie. Voordat ek daar kom, wonder net of daar van julle is wat dit al regtig getoets het i.e. Sonder n Snorkel - het julle na n lang grondpad vakansie die lugfilter uitgeslaan om te sien hoeveel sand stof is opgevang vs die sand stof wat opgevang is met n snorkel op? Is die verskil van so aard dat jy n snorkel moet he?
17 Nov 2020 @ 14:15:41 pm
Piet met die snorkel voor regs by deur pilaar glo ek gaan jy minder stof optel asook water sou jy n water cruising deur gaan ek gaan verseker een aanbring sodra ek my bakkie het ek self het al baie met ouens gesels en hulle se hulle kyk nie terug na hulle snorkel aangebring het sterkte met jou besluit
17 Nov 2020 @ 14:55:39 pm
Yep 😊, snorkel het maar sy voor en nadele.
Neem maar so twee of drie filters saam, hang maar van waar jy ry in die stof.
17 Nov 2020 @ 16:16:59 pm
Ek het 'n vriend met 'n plaas waar daar net rooi stof is. Hy het 'n paar bakkies op die plaas. In die somer met die reen is die interval tussen die vervanging van die filters omtrent dieselfde tussen sy bakkie met 'n snorkel en die ander wat nie het nie. In die winter met die baie stof moet die ander bakkies meer gereeld hulle filters vervang. Hy het op sy trekkers en trokke, Donaldson filters ingebou wat groter en meer effektief is. Die snorkel hier by jou raas ook baie meer. So as jy nie 'n snorkel wil opsit nie oorweeg 'n Donaldson of soortgelyke lugfilter.
17 Nov 2020 @ 16:24:42 pm
1. Om die luginlaat te verhoog om die kans op water in u enjin te verminder as u water kruis
2. 'n Hoër luginlaat verminder die hoeveelheid stof wat die stelsel binnedring
3. Om koeler lug in u enjin te laat ingaan
4. Om 'n 'ram-effek' te lewer. Die lug word in u enjin vasgedruk deur u voertuie vorentoe te beweeg eerder as om die enjin in te suig
'n snorkel (oftewel verhoogde luginlaat) een van die kragtigste wapens in die arsenaal van 'n veldryer. Hierdie eenvoudige toestel doen presies wat daar op die naam staan. Die werk van 'n snorkel, is sodat u enjin onder water kan asemhaal. Maar asperant veldryers en miskien voertuigeienaars wat net die ekstra veiligheid van 'n snorkel wil hê, moet 'n paar dinge in gedagte hou wanneer hulle hierdie handige bykomstigheid koop en installeer.
Goedkoop snorkels sonder handelsmerke lyk dalk dieselfde as die regte ding, maar plastiekgehalte is minderwaardig en bied minder weerstand teen UV-skade en ligte stampe. Oorspronklike snorkels is gemaak van dikker, taaier plastiek wat die moeilikheid van veldry kan weerstaan. Oorspronklike snorkels is ook 'ingestel' vir die asemhalingsvereistes en kapasiteit van die enjin. Met 'n Verkeerde of generiese snorkel kan die enjin verstik teen hoër toere. Die pype en die pakkings wat goedkoop stelle bevat, kan ook dalk nie die vermoeë hê om die oorstroming en diepwater te oorleef nie.
Daar is gewoonlik twee soorte koppe vir kommersiële snorkelstelsels. Die mees algemene tipe is die ramtipe. Dit maak gebruik van 'n vorentoe gerigte buis waarin lug "gestamp" word as die motor vinnig beweeg. Hierdie vinnige lugvloei stoot vuil en water na die agterkant van die snorkelkop, waar dit deur gate in die kop of deur 'n waterklep voor die lugfilter afloop.
Die ander tipe is die sikloon- of draaikolk-tipe. In hierdie een laat skuins skoepe in die komvormige kop die lug binne draai. Hierdie kolkbeweging veroorsaak dat sentrifugale krag stof, vuil en water na die kante van die bak uitstoot, waar dit aan die kante van die bak versamel word. Dit is meer effektief om u lugfilter skoon te hou, alhoewel dit nie so goed vloei as die ramtipe nie, wat die krag en brandstofverbruik kan beïnvloed. Soos altyd kan u kilometers verskil.
'n Snorkel sal nie verhoed dat elektroniese komponente kortsluit nie, of dat verskille en ratkaste water inneem en probleme ondervind nie. Belangriker nog, dit sal nie voorkom dat vinnig bewegende vloedwater u voertuig wegvoer of staande water in die kajuit insypel as u vasval nie. As u vooraf die roete deurstap of eers na ander voertuie kyk, sal u 'n idee kry of dit veilig is om voort te gaan of nie. Bowenal moet 'n voertuig, terwyl hy deur die water ry, in die regte ratgeskakel en wringkrag hê om die massa water voor sy buffer te druk, net soos 'n stootskraper.
Selfs met 'n snorkel, moet u die waaddiepte werk tot die minimum beperk. Terwyl die vervaardiger u die waaddiepte vertel, is die ongeëwenaarde geheim die ideale afstand wat die voertuig kan deurkruis terwyl dit gedeeltelik onder water is. 'n Paar wa-lengtes moet goed wees, maar nie 'n paar kilometer nie - selfs nie met 'n snorkel nie. Die vermoë om asem te haal en uithouvermoë te swem, is nie presies dieselfde nie. Uiteindelik, alhoewel snorkels wel help om duur enjinskade te voorkom as u watergevare of oorstromings oorsteek, is hierdie eenvoudige spreekwoord steeds van toepassing: moenie twyfel nie.
17 Nov 2020 @ 17:24:26 pm
Dankie of Swanie.
17 Nov 2020 @ 17:38:07 pm
I also recommend it, but get the right one.
I saw a Youtube from Andrew St.Pierre-White on snorkels where he empties a vehicle with one and at the same time one without one on the same trip.
17 Nov 2020 @ 17:39:30 pm
Snorkel het vir my baie goed gewerk en ek sal dit sterk aanbeveel . Ek was tot in Luanda Angola met die stowwerigste paaie en kan met alle eerlikeid se dat dit geweldig help . Ook met die diesel se (EGT) Exhaust gas temp. Presies wat Swanie hierbo van praat . Voertuig loop baie "koeler" en die ram air effek het `n uitwerking op jou werkverrigting .......
Ek kan nie praat van "wading" nie want ek het dit nooit gedoen en my bakkie in diep water gery nie , maar ek glo dit kan help as jy versigtig te werk gaan.
Kry maar ene met n bekende handelsnaam
18 Nov 2020 @ 10:33:16 am
My motor is petrol, ek het nie n snorkel nodig nie, maar n ruk gelede het ek met n V8 Land Cruiser bakkie gery in die veld naby Matjiesfontein. Ek het nie gehou van die suig-geluid wat die snorkel hier langs die ruit gemaak het nie. Die V8 (en baie ander karre) kom met n lug-inlaat bo-op die bonnet uit, ek het n gevoel dat daar dalk minder stof by die bonnet uitkom as hoog, langs die kar waar sy eie wiele ook stof opskop.
Ek glo daarin dat die gereelde skoonmaak van die filter (petrol of diesel) die antwoord is.
As die "ram" effek so effektief is, waarom sien ek so baie snorkels wat na agter gedraai word in stof-toestande?
En ek het dan altyd gedog snorkels is juis dit : SNORKELS. Nie dust-protectors nie.
As snorkels effektief is vir stof sou die voertuig-vervaardigers dit sekerlik tydens die ontwerp en toets-fases as noodsaaklik bestempel het.
18 Nov 2020 @ 11:03:48 am
Dankie Swanie en al julle ander vir die inligting.
Ek het ook intussen gekyk op youtupe en gesien waar hulle die verskil in stoff and sand in die filter wys tussen n kar met n snorkel en een sonder n snorkel.
Alles wat gese word maak vir my sin. Sal maar mooi moet dink hieroor. Will nie regtig gate in n nuwe kar boor nie.
18 Nov 2020 @ 11:35:40 am
die ford ranger se snorkel pas op die modderskerm in sonder om extra gate te boor maar die snorkel pyp moet jy voor boor
Weet nie van die pyp werk onder die modderskerm nie ek weet ook dat die gat deur die masjien na onder modderskerm bestaan
18 Nov 2020 @ 12:00:39 pm
Die sogenaamde "ram" effek betwyfel ek sterk. As jy teen 120 ry, kan daar 'n effense verskil in inlaatlugdruk wees, maar dis tog nie waarvoor die snorkel bedoel is nie- die kompressors wat op feitlik alle moderne voertuie voorkom, doen die nodige. As die snorkel wel soveel weerstand bied dat daar 'n drukverhoging is, beteken dit daar is meer lugweerstand en dus minder enonomie. En as jy in die veld ry, is jou spoed in elkgeval te laag om enige verskil aan die inlaatdruk te maak. 'n Voertuig moet ook nie koeler loop nie- hy moet teen die regte temperatuur loop. As hy werklik koeler sou loop, sal hy minder ekonomies wees. Let op wat Thys (Shirundu) hierbo sê.
Ek dink 'n snorkel is eerder 'n versiering om die voertuig "off road" te laat lyk eerder as 'n werklike verbetering.
18 Nov 2020 @ 13:17:27 pm
Ek het twee keer saam met my boer die groot duine in Namibie gaan ry. My onder vinding is daar is verseker 'n verskil met die stof in die filter. Die manne wat voor ry sien dit nie maar ons oudjies wat agter inval sien dit verseker.
My vorige Ranger het nie een opgehad nie en die huidige een het. Ek het die een hoofsaaklik vir die stof omstandigheid gekoop.
Raakende die RAM effek sien ek geen merkbare verskil in my voertuig se verigting nie. Om so 'n verskil te sien moes die lug inlaat wees net waar die bonnet en die voor ruit bymekaar kom want dis waar die regte lugdruk is as die voertuig beweeg. En dan gaan jy moet ry om merkwaardig 'n werk verigting verskil te kry. Dis maar my ondervinding en opinie met die snorkel wat ek het.
18 Nov 2020 @ 18:40:29 pm
Miskien kan iemand verduidelik waarom die duurder 4x4's soos Porche Cayenne of Land Cruisers en Gelandewagens nie met sulke goeters soos snorkels en ekstra ligte in die fabriek toegerus word nie.
Ek sou sê die ouens wat daardie voertuie ontwerp en bou en reg oor die wereld toets voor bekendstelling weet beter as ek en al my karavaan pêlle saam wanneer dit by sulke goed kom.
Hou in gedagte, in die voortyd was karre se engins gedaan lank voordat die bakwerk weggegooi moes word. Vandag is dit presies andersom.
En miskien kan iemand ook vir my verduidelik hoeveel my voertuig se inruilwaarde sal toeneem met 'n snorkel of ekstra ligte.
18 Nov 2020 @ 19:21:47 pm
Pieter, Ford, Toyota, Mitsubishu, ens, voel vere vir jou en jou snorkel. As jy of enige ander persoon in die stof wil ry, dan is dit op jou rekening. Die ekstra ligte, snorkel, "bull bars", spaarwiel, ens, beteken niks en dra niks by tot die waarde van die voertuig nie. In sommige gevalle is die voertuig nie eers geregistreer vir die ekstra gewig wat die lisensie-bedrag van die voertuig verander danksy die ornamente nie want mense ken nie die Wet nie.
As iemand meer betaal vir 'n voertuig met die aanplaksels op, dan is die persoon verstandelik beperk.
19 Nov 2020 @ 06:22:23 am
Ek stem saam met Theo.
Direk dra al die gadgets geen waarde by tot jou voertuig as jy hom wil inruil op 'n ander nuwe model nie. Dis wat die verkoopsman vir jou se.
Hy gee jou 'n inruil waarde en as jy meer wil he is dit wat hy vir jou gaan se. Dreig dan om die ekstras af te haal dan sal hy nie hou by daai inruil waarde nie. Hy sal dit minder wil maak.
Neem nou die voertuig met al die gadgets op en parkeer hom op die tweedehanse vloer langs dieselfde model wat geen gadgets op het nie en vergelyk dan die pryse. Skielik sal jy sien dat die gadgets baie vinnig iewers waarde gekry het.
So direkte inruil by 'n handelaar geen waarde nie
Indirekte verkoop by tweedehanse handelaar is dit snaaks waar al daai gadgets hulle waarde kry.
19 Nov 2020 @ 08:04:08 am
Dankie vir al die insette gelewer. Dis duidelik dat daar gemengde menings is oor n snorkel (selfs die ander 4x4 gadgets waarna verwys word).
Ek wil net graag byvoeg en ook die volgende uitwys:
Daar is n groot verskil in die rede hoekom een persoon bv. n bakkie sal koop en n ander persoon n Hyundai I10. Hier verwys ek na behoefte en waarvoor daardie kar gebruik gaan word. Wanneer hulle op vakansie gaan (naweek weg) sal party mense n tas pak en gaan bly in n hotel. Ander pak sy Penta karavaan en gaan staan by die see vir 3 weke (al die pad teerpad).
Op die forum is daar nou al baie dinge bespreek. veral veranderinge wat forumledes wil maak aan n karavaan yskys, ingeboude stort of toilet. Goed byvoeg of verander. Selfs gadgets wat blykbaar help om die kar en karavaan stabiel te hou wanner daar gesleep word. Hoekom doen ons dit? Omdat ons dit wil beter maak en om beter in ons persoonlike behoeftes te voorsien. Of dalk is dit net n "nice to have".
Ek het al gelees van n bakkie (dink dit was n Nissan) wat in Namibia (op n duine trip) sy engine ge seize het omdat hy te veel stof / sand by n gekraakte lugfilter boks of pyp ingekry het. Die bakkie moes daar gelos word omdat hy nie gesleep kon word in die dik sand nie. Die eienaar het n paar maande gesukkel om n ander engine te kry en moes die engin gaan ruil waar die bakkie in die duine staan.
Ek will nie in die duine gaan rond ry vir die leker nie. Maar ek will graag plekke besoek en sien. Soos die Kunene mond in die noorde van Namibia. Dan is extra brandstof, extra spaarwiel, herwinnings gadgets en dalk n snorkel baie noodsaaklik.
19 Nov 2020 @ 08:05:23 am
Ek weet darem nie of sulke toevoegings die verkoopbaarheid van 'n bakkie sal verhoog nie. As ek 'n tweedehandse bakkie oorweeg, sal ek maar verbyhou by sulkes wat lyk of hulle baie op slegte paaie gebruik is. Ek sal eerder een wat in standaard toestand is oorweeg. Netso sal ek nie 'n reeks3 BMW met ekstra lae profielbande oorweeg nie want ek sal vermoed die eienaar was 'n windbol wat hom gedaan gery het.
19 Nov 2020 @ 08:16:01 am
Gaan toets gerus die menings van die verkoopsbestuurders by die groot naam handelaars se inruil afdeling. Hier by ons in die suidelike voorstede van die Kaap verwys hulle. Jou sommer met die intrap slag na die "Honest Joe, Honest Harry en Honest Fred" tipe handelaars wanneer jy met 'n opgesmukte bakkie by hulle aankom.
Die rede? Hulle voel nie gemaklik om 'n waarborg aan te bied met 'n bakkie waarvan die gebruik verdag voorkom nie.
19 Nov 2020 @ 08:58:01 am
Dankie almal ek het baie geleer uit hierdie gesprek. Nou is ek meer deurmekaar.
Ek het baie rondgespring tussen verskillende maak voertuie want die lewe is te eentonig om dit nie te doen nie. Elkeen het sy eie plus en negatiewe punte as ek eerlik moet wees.
Wat ek na alles beself en ondervind het is as volg. Die dag as jy die voertuig wil verkoop is gryp alle handelaars die "goue" boekie. Dis wat die voertuig werd is met of sonder ekstras. Al ry jy 'n Ford, Toyota of enige maak jy kry boekie waarde. Soos hierdo genoem wie gaan R300 000 betaal vir 'n Toyota wat se boekie waarde R200 000 is?
As dit by die aankoop van 'n voertuig kom is handelaars se pryse altyd baie hoer as boekie waarde. Dit gee vir hulle onderhandelbare beweegruimte om die "Deal" te beklink. Dis waar ek nou weer na die boekie waarde kyk en geen voertuig sal aankoop wat se pryse buite verband is met die boekie waarde nie. Handelaars raak soms kwaad maar jy het die keuse om weg te stap na die volgende handelaar.
Gadgets is mooi en het ook hulle pos en neg punte. Waar performance gadgets die tweedehandse waarde baie verminder kan ander gadgets die voertuig vinniger laat verkoop. Ek hou ook maar by die standpunt dat ek nie ekstra sal betaal vir gadgets nie net soos die handelaars maak as hulle die voertuig aankoop.
19 Nov 2020 @ 09:43:07 am
Swanie, ek moet hier met Fred saamstem - jou idee van 'n sogenaamde "ram" effek is verkeerd - die spoed waarteen gery word gaan beslis nie enige noemswaardige effek op luginlaat hê nie. Ook is die "koeler" temperatuur 'n foefie - die ontbranding binne die enjin gaan beslis nie verander vanweë die "koeler" lug wat ingesuig gaan word deur die snorkel nie - inderwaarheid, aangesien daar meer wrywing in die snorkel gaan wees, gaan die lug eerder 'n hoër (maar nie veel noemenswaardig nie) temperatuur hê.
Maar, ek sou beslis die snorkel aanbeveel, aangesien dit die moontlikheid van water in die inlaatstelsel verminder wanneer riviere ens. deurkruis word. Weens die hoogte van die snorkel is daar ook minder kans dat die lugfilter vuil word, maar weereens nie juis veel ter sprake nie. Die gebruik om die snorkel om te draai na agter wanneer lang afstande AGTER ander voertuie afgelê word, is ook baie voordelig vir die lugfilter.
19 Nov 2020 @ 09:54:23 am
Ek probeer ook standaard moontlik bly.
al wat ek verander is Kappie en Offroad bumper en dit laat ek deurdie vervaardiger agent doen
dan kan hulle nie se waarborg verval as gevolg van nie
19 Nov 2020 @ 10:58:09 am
Ek verstaan dat daar 'n verskeidenheid bosbreker tipes buffers is wat nie lugsak versoenbaar is nie, en dat die veiligste is om vervaardiger goedgekeurde buffers te gebruik. Bly weg van agterplaas produkte! Gegewe die manier hoe oorlaaide taxis die pad gebruik is die noodsaaklikheid van betroubare lugsakke se werking ononderhandelbaar.
Ek sien sulke buffers kos ongeveer R 20 000 plus die koste van montering.
Ek verstaan dat die koste van snorkel montering meer kan kos as die snorkel self waar die gate in die bakwerk professioneel behandel word teen roes.
Ek wonder ook hoeveel 'n snorkel die aerodinamika beinvloed, en hoeveel windgeraas dit meebring. By 'n Land Rover maak dit seker nie saak nie, want die ontwerp kom uit die voortyd voordat snelheid 'n faktor was. Vra my, ek het 'n Defender gehad. Met moderne bakontwerpe is dit sekerlik 'n ander storie.
19 Nov 2020 @ 11:32:06 am
Behalwe opgesmukte voertuie is daar nog 'n katagorie wat ek sou vermy as ek tweedehands sou koop, en dit is jong voeruie met besonder lae kilos op die klok, veral as die prys ook "reg" is. Dit klink soos 'n winskopie, maar ek vra myself af waarom enigiemand 'n jaar-oue voertuig met tien duisend kilos op die klok sou wou verkoop, en die antwoord wat by my opkom, is dat die voertuig in 'n ernstige ongeluk was en ingrypende herstelwerk gedoen is. Ek het al verskeie kere gehoor eienaars van sulke voertuie sê hulle het nou nie meer vertroue in die voertuig nie en verkoop hom daarom eerder, en dan sit die koper met 'n voertuig wat onverklaarbaar allerhande bakwerk en onderstelprobleme begin toon.
Hy kan ook dalk ernstige probleme begin ontwikkel het wat nie aanvanklik maklik sigbaar is nie en daarom raak die eienaar van hom ontslae.
Sulke voertuie kan dalk ook gesteel wees en as dit opgespoor word, verloor jy die voertuig, die assuransie betaal nie uit nie en jy is gelukkig as jy nie ook aangekla word vir die besit van gesteelde goedere nie.
Sommige ou spreukwoorde is woorde van wysheid, soos as iets te goed is om waar te wees, dan is dit.
19 Nov 2020 @ 12:01:24 pm
die lugsak is belangrik
Daar is 'n verskil tussen Lugsak versoenbaar (Compliant) en lugsak goedgekeur (Approved)
ek weet dat die RHINO buffer is deur MAZDA Australie (NCAP) getoets op die voertuig en dit is hoekom gy MAZDA goedgekeur is.
19 Nov 2020 @ 12:21:36 pm
As julle na 4x4 karre met elke moontlike gadget wil sien,
grooot rimme met blink knoppies op die wand,
spotlights op die dak en
vier spotlights op die bullbar wat die buffer vervang het,
twee radio lugdrade, swart bonnet,
rooigeverfde plaat onder die engine se sump,
rooi tou-shackles aan spesiale tou-punte,
high lift jack op n ekstra-groot dakrak en
vier Jery-kanne op die dak
agter die verstelbare soeklig
en n uitlaat wat nie baffles in het nie
GAAN KYK OP DIE SYPAADJIE BY DIE MALL.
(Moenie vir die eienaar en vir mammie vra waar Moremi of Savuti is nie, jy sal met haar sambreeltjie gesalan word)
19 Nov 2020 @ 12:32:09 pm
Ek het gelees die Japanese is baie lief vir gholf, of eerder die idee daarvan. Die bane in hulle landjie is egter te min en te duur vir die groot aantal entosiaste. Daarom is daar afslaanbane waar "spelers" in 'n ry staan, soms twee of drie verdiepings hoog, en net afslaan. Maar hulle kom daar aan met die indrukwekkendse Arnold Parmer- tipe uitrustings want dit laat hulle voel soos regte gholfspelers. As Japanese sakemanne Suid-Afrika besoek, het ek van hulle gashere verneem, vra hulle byna sonder uitsondering om op 'n 'regte' gholfbaan 'n potjie te gaan speel, want dis omtrent die enigste geleentheid wat hulle daarvoor kry.
Jou bydrae, Danie, laat my aan die Japanese dink. As jy nie regtig in die bos kan of wil kom nie, is die tweede beste om te lyk of jy dit gereeld doen. En let wel: Hierdie is nie gemik op enige lid van die Forum nie. Ons is heeltemal bewus daarvan dat ouens met 4X4 voertuie hier dit werklik gebruik vir die doel.
19 Nov 2020 @ 12:43:40 pm
Dansan, jy vergeet om by te voeg dat daardie rims met die blink knoppies op het dan nog van hierdie lae profiel bande ook op wat nooit n grondpad sal kan oorleef nie.
19 Nov 2020 @ 13:03:03 pm
Die kwessie van laeprofiel bande vir voertuie wat vir minstens gedeeltelik vir grondpaaie bedoel is, is vir my ook nogal 'n raaisel. Laeprofiel en grondpaaie gaan mos net nie saam nie. Toe ek 'n paar jaar gelede my Kuga gekoop het, was die topmodelle toegerus met 19" laeprofielbande terwyl my laer AWD model meer verstandige 17" bande met gepaardgaande hoër profiel as standaard uitgekom het. My skoonseun met 'n Kuga Titanium, een van die top modelle, se 19" bande, het gereeld op die teerpad deurgestamp sodat die sykante beskadig word en die bande vervang moes word. Hy het toe oorgeslaan na 17" bande en gevind die voertuig loop ook sommer lekkerder en die stuur voel aansienlik ligter. Sulke SUV's is mos nie sportmotors wat uitstaande padhouvermoë moet hê nie, eerder gesinsmotors waar gerief meer belangrik is. Hulle is wel bedoel vir gedeeltelik minstens goeie grondpaie en daar is die laeprofielbande mos heeltemal onvanpas. En ek meen dis nie net Ford wat sulke dinge doen nie.
19 Nov 2020 @ 14:24:03 pm
My trokkie het n snorkel op en dis een van die beste toevoegings wat n man kan maak en dit is relatief goedkoop en dit laat die voertuig mooi vertoon, helaas betaal jy heelwat meer vir n viertrek voertuig as een daar sonder, sit hom op want jy kan.
Inteendeel, al my trokkies het snorkels opgehad en dit het geensins die inruilwaarde geafekteer nie.
Net vir interesantheid, as jy wil toets of die snorkel behoorlik geseel is waar hy in die filter ingaan, spuit quick start daar waar sy pyp ingaan en as hy nie behoorlik seel nie sal die voertuig (diesel en pertrol) se revolusies opgaan.
In daai geval, vat hom terug na die instaleerders laat hulle dit fix.
19 Nov 2020 @ 15:06:38 pm
"Net vir interesantheid, as jy wil toets of die snorkel behoorlik geseel is waar hy in die filter ingaan, spuit quick start daar waar sy pyp ingaan en as hy nie behoorlik seel nie sal die voertuig (diesel en pertrol) se revolusies opgaan.
In daai geval, vat hom terug na die instaleerders laat hulle dit fix."
nie daar aan gedink nie goeie raad dit kan werk vir standaard ls plekke ook
22 Nov 2020 @ 17:45:07 pm
Ek het met en sonder 'n snorkel 'overlanding' gery.
Ek kon geen verskil in voertuig ekonomie of kraglewering merk nie.
Dit help definitief as jy in stof vir lang periodes ry, soos drie weke aanmekaar elke dag. Minder stof in jou filtreerder.
As jy gereëld weekliks gaan ry in stof, maak dit dalk sin.
As jy diep water moet deur, maak dit sin.
As jy een maal per jaar vir 2 weke gaan stofpad ry, is dit meer ekonomies om elke geleentheid 'n nuwe/skoon lugfilter saam te ry en te vervang as jy reken dit is nodig. Dan hoef jy nie gate te boor om jou snorkel vas te sit nie.
By sommige voertuie verhoog windgeraas met 'n snorkel wanneer jy vinniger ry, soos op teerpad. Hou maar dit ook in gedagte.
23 Nov 2020 @ 07:11:49 am
Dit alles hang af van jou eie behoeftes. My behoefte was maar 'n Tipper met gewone 2 x4 en difflock. Toe met die boot kopery en die gebruik van hom op die see was die 4x4 'n goeie toevoeging want ek sou gesukkel het oor die strande se sand met net 'n 2x4 Tipper.
Natuurlik begin ons toe deelneem aan 4x4 roetes en gaan ry die duine van Namibia en die duine van Vleesbaai en Atlantis.
As ek nou weer 'n Tipper moet koop sal dit 10 teen 1 weer net 'n 4x2 wees. Ek self dink baie mense sit die gadgets op vir die "looks" en "Nice to have". Dis maar sy saak hoe seg die Ingilsman... "What ever floats your boat".
Dis daai man se saak of hy dit werklik nodig het al dan nie. Sou hy die Tipper met al die gadgets wil verkoop moet hy maar hoop daar is 'n moontlike koper wat dink soos hy. Indien nie moet hy maar verlief neem dat hy 'n bietjie geld sal verloor.
23 Nov 2020 @ 09:25:54 am
Ek stem met jou saam Leon: die voertuig of wat ook al, moet geskik wees vir die doel waarvoor jy hom aangeskaf het. Enigiets wat net daar is om indruk te skep, is myns insiens onnodig en 'n vermorsing van geld. Dis tog nie 'n vrou wat jy met juwele wil behang nie. Ek stem ook saam met jou laaste paragraaf. As 'n mens mooi daarna kyk, is die tweedehandse waarde van 'n voertuig in elkgeval maar laag- heelwat laer as wat hy aanvanklik gekos het, en nog 'n bietjie verlies omdat kopers om een of ander rede die voertuig wantrou, gaan jou nie juis bankrot maak nie. Ons het al drie maal voertuie tweedehands gekoop, maar dit was elke keer by familie en ons het die geskiedenis van die voertuie geken. Andersins sal ek dit nie waag nie en soos ek gesê het, enigiets wat my laat vermoed die voertuig was dalk bietjie hard gery, is 'n besliste nee, maar dis maar soos ek voel. 'n Ander ou mag dalk bereid wees om die kans te vat as die prys reg, met ander woorde, laag is.
23 Nov 2020 @ 10:06:14 am
Ek dink die beste manier om te toets of n snorkel werk is om jou hand voor die opening te hou en die kar te rev.